Diari Oficial de la Generalitat Valenciana


Sumari del DOGV 6533, del 01-06-2011 (2011/6336)

ORDE 14/2011, de 24 de maig, de la Conselleria d'Agricultura, Pesca i Alimentació, per la qual es modifica l'Orde de 26 d'abril de 2006, que regula el procediment per a la sol·licitud, la tramitació i la concessió d'ajudes destinades a la reconversió de determinades espècies fructícoles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/05/24/14/dof/vci/html**

### Dades del document

Número de DOGV
:   6533

Data del DOGV
:   01-06-2011

Secció del DOGV
:   I. DISPOSICIONS GENERALS

Número del document
:   2011/6336


Data del document
:   24-05-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * fruit d'os
    * producció agrícola alternativa
    * suport econòmic
    * fruticultura
    * fruit de llavor
    * fruit de corfa
    * ajuda a l'agricultura
    * reconversió productiva
    * legislació

ORDE 14/2011, de 24 de maig, de la Conselleria d'Agricultura, Pesca i Alimentació, per la qual es modifica l'Orde de 26 d'abril de 2006, que regula el procediment per a la sol·licitud, la tramitació i la concessió d'ajudes destinades a la reconversió de determinades espècies fructícoles. [2011/6336]  
Preàmbul  
  
L'ajuda destinada a la reconversió de determinades espècies fructícoles a la Comunitat Valenciana ha sigut regulada per mitjà de l'Orde de 26 d'abril de 2006, de la Conselleria d'Agricultura, Pesca i Alimentació, per la qual es regula el procediment per a la sol·licitud, la tramitació i la concessió d'ajudes destinades a la reconversió de determinades espècies fructícoles, en desenvolupament del Reial Decret 358/2006, de 24 de març, que posteriorment ha sigut modificat pel Reial Decret 388/2011.  
  
Atesa la importància que té la fruita dolça a la Comunitat Valenciana s'ha considerat convenient introduir les novetats esmentades en el Reial Decret 388/2011, i es prorroga la data límit d'aplicació del Pla fins a l'any 2013 i s'introduïx al règim d'aplicació d'ajudes l'albercoc.  
  
D'altra banda, les ajudes a les inversions en explotacions agràries s'han d'ajustar a allò que s'establix en el Reglament (CE) número 1857/2006, de 15 de desembre de 2006, de la Comissió, sobre aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles.   
El pagament de les ajudes queda condicionat a la decisió positiva de la Comissió Europea sobre compatibilitat d'estes amb el mercat comú.  
  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47.3 i 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,  
  
  
ORDENE  
  
Article únic. Modificació de l'Orde de 26 d'abril de 2006, per la qual es regula el procediment per a la sol·licitud, la tramitació i la concessió d'ajudes destinades a la reconversió de determinades espècies fructícoles  
Es modifica l'Orde de 26 d'abril de 2006, per la qual es regula el procediment per a la sol·licitud, la tramitació i la concessió d'ajudes destinades a la reconversió de determinades espècies fructícoles i queda amb la redacció següent:  
  
Primer. L'apartat 1 se substituïx pel següent:  
«Apartat 1. Objecte i activitats susceptibles de subvenció  
1. L'objecte de l'orde és establir les bases reguladores i convocar subvencions complementàries a les establides en el Reial Decret 358/2006, de 24 de març, destinades als titulars d'explotacions de determinades espècies fructícoles, situades en el territori de la Comunitat Valenciana que realitzen una reconversió varietal de les espècies següents: pomes (a excepció de les pomes per a sidra), peres, bresquilles, nectarines, prunes, cireres i albercocs diferents de la varietat Bulida, en règim de concurrència competitiva, durant un període que s'inicià l'any 2006 i acabarà l'any 2013.   
2. Seran objecte de subvenció les activitats següents:  
a) L'arrancada i la nova plantació.  
b) Les inversions complementàries per a estructures i aspres per a la pomera i la perera destinada a afavorir i dirigir el seu desenvolupament i les instal·lacions de reg en parcel·les que ja estigueren sent cultivades en regadiu sempre que s'haja realitzat l'arrancada i s'executarà una nova plantació».  
  
Segon. Es modifica el punt tercer, del paràgraf primer, de l'apartat 2, i queda redactat de la manera següent:   
  
  
  
\* \* \* \* \*  
  
«Tinguen una densitat mínima que, en cap cas, serà inferior a 360 arbres per hectàrea i amb més de sis anys d'edat, no presenten estat d'abandó i no incloguen altres cultius associats. Es podran permetre cultius associats en el cas de plantacions ecològiques sempre que es justifique tècnicament.  
En el cas de l'albercoc, la densitat mínima podrà ser l'establida en l'article 3.1 de l'Orde APA/3168/2003, de 29 d'octubre, per la qual es regulen les ajudes destinades al sanejament de la producció d'albercocs de la varietat Bulida».  
  
Tercer. En el paràgraf segon, de l'apartat 2, s'afig l'apartat c següent:  
«c) Disposen d'un pla de reconversió en vigor segons es regula en l'apartat 3. I procedisquen a la seua modificació, o:  
- Presenten un pla de reconversió, tal com s'especifica en l'apartat 3, amb duració fins al 30 de juny de 2013, en el qual s'incloga l'albercoc de varietats diferents de la Bulida com a espècie a reconvertir. o  
  
- Presenten un nou pla de reconversió, tal com s'especifica en l'apartat 3, amb una duració fins al 30 de juny de 2013, aplicable a les espècies incloses en l'article 1 d'esta orde, sense que la superfície total reconvertida per cada beneficiari, acollida a este, supere 9 hectàrees».  
  
  
Quart. S'afig un nou paràgraf a l'apartat 2, i queda redactat de la manera següent:  
«Les ajudes només es podran concedir a les explotacions agràries que no estiguen en la categoria d'empreses en crisi, segons allò que s'establix en l'article 2.16 del Reglament (CE) número 1857/2006, de 15 de desembre de 2006, de la Comissió, sobre aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles o pels quals es modifica el Reglament (CE) número 70/2001».  
  
Quint. Es modifica el punt b, segon paràgraf del punt 3, de l'apartat 3, i queda redactat de la manera següent:  
«b) El canvi de les parcel·les en què està previst realitzar l'arrancada o la nova plantació».  
  
Sext. Es modifica l'apartat 4, i queda redactat de la manera següent:  
«Els imports màxims per hectàrea per a les inversions segons espècie no han de superar les quantitats següents:  
  
L'ajuda màxima aportada per la Generalitat per a cada expedient serà equivalent a la màxima prevista pel Ministeri d'Agricultura, Pesca i Alimentació els percentatges del qual figuren en els articles 7 i 8 del Reial Decret 358/2006, modificat per Reial Decret 388/2011.  
Es delega en el titular de la direcció general amb competència en matèria d'estes ajudes perquè dicte les resolucions relatives al finançament de les ajudes i l'import global màxim que correspon a cada anualitat».  
  
Sèptim. Es modifica el punt b, de l'apartat 6, i queda redactat de la manera següent:  
«b) Arrancar la plantació objecte de subvenció, a tot tardar, el 30 de juny de 2013».  
  
Octau. Es modifica el punt 2n, del punt d, de l'apartat 6, i queda redactat de la manera següent:  
«2a comercials:  
- Període de comercialització.  
- Característiques organolèptiques del fruit: color, forma, calibre, sabor, textura i olor.  
- Qualitats per a la manipulació, el transport i la conservació.  
- Altres característiques comercials que establisca la comunitat autònoma.  
- Estes noves plantacions es realitzaran en qualsevol parcel·la de l'explotació, en el termini comprés entre la notificació de la concessió de l'ajuda al beneficiari i el 30 de juny de 2013. No obstant això, davall responsabilitat del titular de l'explotació, l'esmentat termini pot començar una vegada que hagen estés l'acta de no-inici de les actuacions en la parcel·la objecte de reconversió».  
  
Nové. Es modifica l'apartat 7, i queda redactat de la manera següent:  
«1. La instrucció del procediment de concessió d'esta subvenció correspon als servicis territorials en col·laboració amb les oficines comarcals, els quals realitzaran d'ofici totes les actuacions que estimen necessàries per a la determinació, el coneixement i la comprovació de les dades en virtut de les quals s'ha de formular la proposta de resolució, i s'han de remetre a l'òrgan col·legiat les sol·licituds avaluades.  
  
2. L'òrgan col·legiat ha d'ordenar els expedients aplicant els criteris de prioritat que s'establixen en l'article 9 d'esta orde i estarà compost per tres tècnics del Servici de Protecció de Rendes Agràries, que seran substituïts en els casos de vacant, absència o malaltia per tècnics de l'Àrea de Garantia Agrària.  
3. La proposta de concessió s'ha de formular a l'òrgan concedent per l'òrgan col·legiat indicat en l'apartat anterior a través de l'òrgan instructor.  
4. La concessió de les subvencions previstes en esta orde s'ha de realitzar per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions.  
5. En cas que les sol·licituds presentades superen el pressupost assignat, s'aplicaran els criteris de prioritat següents:  
a) En primer lloc, les reconversions que afecten l'arrancada d'albercocs de varietats diferents de la Bulida i que es replante amb varietats de la mateixa espècie diferents de l'arrancada i a la Bulida.  
b) En segon lloc, les reconversions que suposen l'arrancada o la plantació d'albercoc de varietats diferents de la Bulida, amb posterior plantació o prèvia arrancada d'espècies diferents, respectivament.  
  
c) Dins de cada un dels apartats a i b es donarà prioritat als plans de reconversió presentats per les organitzacions de productors.  
  
6. En el termini màxim de sis mesos a partir de la corresponent convocatòria, per delegació, el titular de la Direcció General de Producció Agrària ha de resoldre la concessió de les ajudes als beneficiaris i es notificaran les resolucions als interessats. Transcorregut l'esmentat termini sense haver dictat una resolució expressa, s'entendrà desestimat en els termes que es preveuen en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'esmentada resolució posa fi a la via administrativa i contra esta és procedent el recurs de reposició davant del mateix òrgan que els va dictar en el termini d'un mes, a comptar des de l'endemà d'aquell en què tinga lloc la notificació, de conformitat amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció feta per la Llei 4/1999, o bé directament recurs contenciós administratiu en el termini de dos mesos, comptats des de l'endemà de la publicació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
  
  
  
DISPOSICIONS ADDICIONALS  
  
Primera  
El finançament de les ajudes serà a càrrec del capítol VII, programa 714.20, línia T6137, exercici 2012 i següent. La concessió de les ajudes previstes en esta orde quedarà condicionada a l'existència de crèdit adequat i suficient en els pressupostos de la Generalitat de cada un dels exercicis.  
  
Segona  
Es delega en el titular de la direcció general amb competència en matèria de producció agrària de la Conselleria d'Agricultura, Pesca i Alimentació per a emetre actes, resolucions i instruccions que siguen necessaris per a l'aplicació d'esta orde.  
  
Tercera  
Es delega en el titular de la Direcció General de Producció Agrària les facultats relatives a dictar les resolucions de concessió, anul·lació, revocació, desistiment, reintegrament i pagament de les ajudes previstes en esta orde.  
  
  
DISPOSICIÓ TRANSITÒRIA  
  
En 2011 el termini de presentació de sol·licituds d'ajuda als plans de reconversió 2012-2013 finalitzarà el 15 de juny de 2011.  
  
  
DISPOSICIÓ FINAL  
  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 24 de maig 2011  
  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI